***MARGELIS***

TRAVEL SERVICES & COACH OPERATOR

ΣΑΤΩΒΡΙΑΝΔΟΥ 3 – ΠΑΤΡΑ, 262 23

ΤΗΛ:2610278259 & 2610222350

[info@margelis.eu](mailto:info@margelis.eu) [www.margelis.eu](http://www.margelis.eu)

**Πάσχα στην ΚΡΗΤΗ**

**6 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **17/04** | **22/04** |

**1η ημέρα (Μ. Πέμπτη 17/04): ΠΑΤΡΑ – ΠΕΙΡΑΙΑΣ – ΗΡΑΚΛΕΙΟ – ΡΕΘΥΜΝΟ**

Συγκέντρωση των εκδρομέων και στις 05:30 το πρωί αναχώρηση για το λιμάνι του Πειραιά, άφιξη και επιβίβαση στο πλοίο που θα μας φέρει το απόγευμα στο Ηράκλειο (ώρα αναχώρησης από τον Πειραιά: 09:30 – ώρα άφιξης στο Ηράκλειο 18:30). Άφιξη στο λιμάνι του Ηρακλείου, μεταφορά στο Ρέθυμνο και τακτοποίηση στο ξενοδοχείο. Ελεύθερος ο υπόλοιπος χρόνος σας στην μεσογειακή πόλη με την αναγεννησιακή παλιά του πόλη και το φρούριο να δεσπόζει μπροστά στο λιμάνι. Περιηγηθείτε στα μνημεία της πόλης: το φρούριο Φορτέτσα, το Βενετσιάνικο λιμάνι, τη Λότζα και ολόκληρη τη παλιά πόλη.

**2η ημέρα (Μ. Παρασκευή 18/04): ΡΕΘΥΜΝΟ (ΧΑΝΙΑ)**

Ημερήσια εκδρομή στην πόλη των Χανίων. Είναι χτισμένη στα ερείπια της αρχαίας Κυδωνίας, γνώρισε πολιτισμούς των οποίων τα αποτυπώματα φαίνονται σε προσόψεις κτισμάτων, σε κάστρα και τείχη, αρχαιότητες και εκκλησίες. Οι συνοικίες της παλιάς πόλης διατηρούν την βενετσιάνικη αρχοντιά τους. Στενά σοκάκια, πλακόστρωτα, περιβάλλονται από καλαίσθητα αναπαλαιωμένα σπίτια. Το γραφικότατο παλιό λιμάνι αποτελεί πόλο έλξης για επισκέπτες και ντόπιους, τόσο για την ομορφιά του όσο και για τις επιλογές διασκέδασης που διαθέτει. Στην περιήγηση μας θα δούμε νεοκλασικά κτίρια στο ιστορικό κέντρο, το Βενετσιάνικο λιμάνι, τη συνοικία Χαλέπα και το Ακρωτήρι, το λόφο που βρίσκονται οι τάφοι των Βενιζέλων. Επιστροφή στο Ρέθυμνο το απόγευμα για να παρακολουθήσουμε και την περιφορά του επιταφίου που στην πόλη του Ρεθύμνου αποκτά μια διαφορετική χροιά με ευρωπαϊκές επιρροές. Τα στενά της βενετσιάνικης πόλης γεμίζουν με την περιφορά της Μητρόπολης και της Μικρής Παναγιάς ενώ η πύλη Γκουόρα και η πλατεία Τεσσάρων Μαρτύρων υποδέχονται την συνάντηση των δέκα επιταφίων. Άξιο λόγου φυσικά, αποτελεί και το γεγονός πως οι βυζαντινές χορωδίες σε κάθε ναό προσφέρουν ένα κλίμα κατάνυξης που συγκινεί κάθε επισκέπτη χωρίς αμφιβολία!

**3η ημέρα (Μ. Σάββατο 19/04): ΡΕΘΥΜΝΟ – ΜΟΝΗ ΑΡΚΑΔΙΟΥ – ΚΝΩΣΣΟΣ – ΑΓ. ΠΕΛΑΓΙΑ ΗΡΑΚΛΕΙΟΥ**

Αποχαιρετάμε σήμερα το Ρέθυμνο και αναχωρούμε για να επισκεφθούμε την Μονή Αρκαδίου που ανήκει σε όλο τον κόσμο και υπογραμμίζει την καθολικότητα και την οικουμενικότητα της Εκκλησίας. Τόπος συνάντησης γλωσσών, πολιτισμών, παραδόσεων αλλά και ιστορίας μιας και η μονή ανά τους αιώνες έχει γράψει τις δικές της σελίδες ιστορίας. Συνεχίζουμε για τον αρχαιολογικό χώρο της Κνωσού – την καρδιά του Μινωικού πολιτισμού – για να δούμε το φημισμένο ανάκτορο που χρονολογείται από τη νεολιθική εποχή και που υπήρξε πρόδρομος κάθε εξελικτικής φάσης του πολιτισμού μας. Ιδιαίτερη εντύπωση προκαλούν η ποικιλία των δομικών υλικών, τα χρωματιστά κονιάματα, οι ορθομαρμαρώσεις αλλά και οι φημισμένες τοιχογραφίες του. Μέσα από την εμπεριστατωμένη ξενάγηση που θα ακολουθήσει στον χώρο θα θυμηθούμε αλλά και θα μάθουμε το μεγαλειώδες παρελθόν του. Το μεσημέρι θα μεταβούμε στην πόλη του Ηρακλείου, μια από τις πιο ελκυστικές πόλεις της Μεσογείου. Με ιστορία μακραίωνη και προνομιούχα γεωπολιτική θέση καταφέρνει να ενώνει ηπείρους αλλά και πολιτισμούς. Στο κέντρο της πόλης συνυπάρχουν η ιστορία και τα αρχαιολογικά ευρήματα με τον σύγχρονο τρόπο ζωής αφού το Ηράκλειο βρίθει από μοντέρνα και παραδοσιακά εστιατόρια καθώς και επιλογών για την διασκέδασή σας. Το απόγευμα τακτοποίηση στο ξενοδοχείο. Παρακολούθηση της Ανάστασης και επιστροφή στο ξενοδοχείο μας για να απολαύσουμε το παραδοσιακό Αναστάσιμο Δείπνο.

**4η ημέρα (Κυριακή του Πάσχα 20/04): ΑΓ. ΠΕΛΑΓΙΑ ΗΡΑΚΛΕΙΟΥ (ΗΡΑΚΛΕΙΟ)**

Το πρωί ελεύθερο στη διάθεση σας. Απολαύστε το πρωινό σας, χαρείτε τις ανέσεις του ξενοδοχείου και χαλαρώστε θαυμάζοντας την εκπληκτική θέα προς τη θάλασσα. Το μεσημέρι θα ακολουθήσει παραδοσιακό εορταστικό Πασχαλινό γεύμα με μουσική και χορό. Το απόγευμα θα επισκεφθούμε την πόλη του Ηρακλείου.

**5η ημέρα (Δευτέρα 21/04): ΑΓ. ΠΕΛΑΓΙΑ ΗΡΑΚΛΕΙΟΥ (ΑΓ. ΝΙΚΟΛΑΟΣ – ΕΛΟΥΝΤΑ – ΣΠΙΝΑΛΟΓΚΑ)**

Ημερήσια εκδρομή στο νομό Λασιθίου. Θα επισκεφθούμε τη πρωτεύουσα του νομού, τον Άγιο Νικόλαο. Χαρακτηριστικό της πόλης είναι η λίμνη της που όπως αναφέρει η μυθολογία έκαναν το μπάνιο τους οι θεές Αθηνά και Άρτεμις. Το μεσημέρι θα καταλήξουμε στην Ελούντα, το παγκόσμιας φήμης τουριστικό θέρετρο της Κρήτης, καταφύγιο διακοπών πολλών προσωπικοτήτων. Δαντελωτές ακρογιαλιές, υπήνεμες αμμουδιές, πεντακάθαρη θάλασσα, γαλήνιο περιβάλλον είναι μερικά από τα στοιχεία που συνθέτουν την εικόνα του τοπίου. Ελεύθερος χρόνος στη διάθεση σας. Προτείνουμε προαιρετική επίσκεψη με τουριστικό καραβάκι στην φημισμένη Σπιναλόγκα. Θα επιστρέψουμε στο ξενοδοχείο μας αργά το απόγευμα.

**6η ημέρα (Τρίτη 22/04): ΑΓ. ΠΕΛΑΓΙΑ ΗΡΑΚΛΕΊΟΥ - ΗΡΑΚΛΕΙΟ – ΠΕΙΡΑΙΑΣ – ΠΑΤΡΑ**

Πρωινή αναχώρηση για το λιμάνι του Ηρακλείου όπου θα επιβιβασθούμε στο πλοίο που θα μας φέρει το απόγευμα στον Πειραιά (ώρα αναχώρησης από το Ηράκλειο: 09:00 – ώρα άφιξης στον Πειραιά 18:30). Άφιξη στο λιμάνι του Πειραιά και άμεση αναχώρηση για την Πάτρα.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |  |
| --- | --- | --- | --- |
|  | **Σε δίκλινο**  **δωμάτιο** | **Σε τρίκλινο**  **δωμάτιο** | **Σε Μονόκλινο δωμάτιο** |
| Για κρατήσεις που θα γίνουν έως 28/03 με προκαταβολή | 490 € | 470 € | 690 € |
| Για κρατήσεις που θα γίνουν από τις 29/03 | 515 € | 495 € | 715 € |

**ΠΕΡΙΛΑΜΒΑΝΟΝΤΑΙ:**

* Διαμονή στο ξενοδοχείο THEARTEMIS PALACE 4\* Superior στο Ρέθυμνο με πρωινό (2 διανυκτερεύσεις)
* Διαμονή στο ξενοδοχείο PENINSULA 4\* στην Αγία Πελαγία Ηρακλείου με πρωινό (3 διανυκτερεύσεις)
* Δείπνο τη Μ. Πέμπτη σε μπουφέ με νηστίσιμα
* Δείπνο τη Μ. Παρασκευή σε μπουφέ με νηστίσιμα
* Αναστάσιμο δείπνο το Μ. Σάββατο
* Εορταστικό Πασχαλινό γεύμα
* Δείπνο τη Δευτέρα του Πάσχα σε μπουφέ
* Εισιτήρια πλοίου: Πειραιάς – Ηράκλειο – Πειραιάς σε οικονομική θέση με τα ημερήσια πλοία της MINOAN LINES
* Μεταφορά / περιηγήσεις με πούλμαν σύμφωνα με το πρόγραμμα
* Ξενάγηση στον αρχαιολογικό χώρο της Κνωσού
* Αρχηγός – συνοδός

**ΣΗΜΕΙΩΣΕΙΣ:**

* **Προκαταβολή για κράτηση θέσης 200 €. Εξόφληση έως 10/04**
* Δεν περιλαμβάνονται: Ο φόρος διαμονής / τέλος ανθεκτικότητας: 10 € ανά δωμάτιο ανά διανυκτέρευση, είσοδοι σε μουσεία, αρχαιολογικούς χώρους, τα ποτά / αναψυκτικά οτιδήποτε αναφέρεται ως προαιρετικό και ότι ρητά δεν αναφέρεται.
* Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος.

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Τα δωμάτια των ξενοδοχείων παραλαμβάνονται στις 15:00 το μεσημέρι και παραδίδονται στις 11:00 το ανεξάρτητα από την ώρα άφιξης και αναχώρησης των ταξιδιωτών.
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 30 – 15 ημέρες πριν την έναρξη της εκδρομής παρακρατείται η προκαταβολή, σε διάστημα από 14 – 7 ημέρες το 50% της αξίας της εκδρομής και από 6 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.